“สนธิรัตน์”นั่งหัวโต๊ะ  นำ 19 พรรคร่วม ถกนโยบาย  ชง “บิ๊กตู่” แถลงต่อรัฐสภา
“สนธิรัตน์"นั่งหัวโต๊ะ  นำ 19 พรรคร่วม ถกนโยบาย  ชง "บิ๊กตู่" แถลงต่อรัฐสภา
“สนธิรัตน์"นั่งหัวโต๊ะ  นำ 19 พรรคร่วม ถกนโยบาย  ชง "บิ๊กตู่" แถลงต่อรัฐสภา
11 ก.ค. 2562

ผู้สื่อข่าวรายงานว่า วันนี้(11ก.ค.62) เมื่อเวลา 15.00 น.ที่ชั้น 14 อาคารหอประชุมทีโอที ถ.แจ้งวัฒนะ 19 พรรคร่วมรัฐบาล ได้ประชุมหารือถึงการจัดทำนโยบายรัฐบาล เพื่อเตรียมแถลงนโยบายต่อรัฐสภา โดยมีนายสนธิรัตน์ สนธิจิรวงศ์ เลขาธิการพรรคพลังประชารัฐ(พปชร.) เป็นประธาน
โดยมีผู้ร่วมประชุม อาทิ นายสมศักดิ์ เทพสุทิน ส.ส.บัญชีรายชื่อพรรค พปชร.นายณัฏฐพล ทีปสุวรรณ ส.ส.บัญชีรายชื่อพรรค พปชร. นายพุทธิพงษ์ ปุณณกันต์ ส.ส.บัญชีรายชื่อพรรค พปชร. นายศักดิ์สยาม ชิดชอบ เลขาธิการพรรคภูมิใจไทย นายจุติ ไกรฤกษ์ อดีตเลขาธิการพรรค  ซึ่งได้รับมอบหมายจากเลขาธิการพรรคประชาธิปัตย์ มาเป็นตัวแทน นายวราวุธ ศิลปอาชา ประธานกรรมการนโยบายและยุทธศาสตร์พรรคชาติไทยพัฒนา นายเทวัญ ลิปตพัลลภ หัวหน้าพรรคชาติพัฒนา นายไพบูลย์ นิติตะวัน หัวหน้าพรรค ประชาชนปฏิรูป นายมงคลกิตติ์ สุขสินธารานนท์ หัวหน้าพรรคไทยศรีวิไลย์ ฯลฯ
นายสนธิรัตน์ กล่าวว่า ขอบคุณทุกพรรคที่ส่งตัวแทนเข้าร่วมประชุม ซึ่งพรรคพลังประชารัฐ ได้ทำงานพิจารณานโยบายของพรรคต่างๆ มาระยะหนึ่งแล้ว โดยนโยบายของทุกพรรคนั้น ได้ขึ้นโครงร่างไว้แล้ว และจะพิจารณาให้เป็นไปในทิศทางเดียวกัน ส่วนที่มีข้อคิดเห็นเพิ่มเติม ก็จะหาหรือร่วมกันต่อไป โดยจะเร่งรัด เพื่อที่จะสามารถสรุปให้เห็นพ้องต้องกัน ก่อนที่จะนำนโยบายเหล่านี้ เสนอต่อ พล.อ.ประยุทธ์ จันทร์โอชา นายกรัฐมนตรี ได้พิจารณาว่า จะมีความคิดเห็นเพิ่มเติมอย่างไร เพื่อที่นำไปใช้แถลงนโยบายต่อรัฐสภาต่อไป